
              REPUBLIKA HRVATSKA
      BRODSKO-POSAVSKA ŽUPANIJA 
UPRAVNI ODJEL ZA GRADITELJSTVO
INFRASTRUKTURU I   ZAŠTITU  OKOLIŠA 
Odsjek za infrastrukturu, zaštitu okoliša i obnovu

KLASA: UP/I 352-02/26-01/01
URBROJ: 2178-03-02/4-26-3
Slavonski Brod,  29. svibanj 2026. godine


Brodsko-posavska županija, OIB 27400987949, Upravni odjel za graditeljstvo, infrastrukturu i zaštitu okoliša,  temeljem članka 30. stavak 4. i 6., vezano uz članak 29. stavak 2. Zakona o zaštiti prirode („Narodne novine“,  br. 80/13, 15/18, 14/19, 127/19 i 155/23),  povodom zahtjeva nositelja zahvata Stipe Stojanovića, OIB --------------- iz Donjih Bogićevaca, ---------------------, za provedbom  postupka Prethodne ocjene prihvatljivosti za ekološku mrežu  zahvata prenamjene zemljišta iz  travnjaka u oranicu,  nakon provedenog postupka, donosi


R   J   E   Š   E   NJ   E

1. Namjeravani  zahvat:  „Prenamjena zemljišta iz travnjaka  u oranicu, u k.o. Donji Bogićevci, na području Općine Dragalić, Brodsko-posavska županija“, nositelja  zahvata Stipe Stojanovića iz Donjih Bogićevaca, -------------------,  prihvatljiv  je  za  ekološku  mrežu.
      2.     Ovo Rješenje izdaje se na rok od četiri godine.
      3.     Ovo Rješenje objavljuje  se  na  mrežnim  stranicama Brodsko-posavske županije.



O  b  r  a  z  l  o  ž  e  nj  e

Brodsko-posavska županija, Upravni odjel za graditeljstvo, infrastrukturu i zaštitu okoliša, je zaprimio dana 14. travnja 2026. god., zahtjev  nositelja zahvata Stipe Stojanovića iz Donjih Bogićevaca, ------------------------, za provedbom postupka Prethodne ocjene prihvatljivosti za ekološku mrežu za zahvat  prenamjene zemljišta iz travnjaka  u oranicu kčbr. 539 i 101  k.o. Donji Bogićevci, ukupne površine 2,53 ha, na području Općine Dragalić. Zahtjev je u skladu s  odredbama članka 30. stavka 2. Zakona o zaštiti prirode. U zahtjevu je nositelj  opisao planiranu prenamjenu zemljišta, te dostavio foto-dokumentaciju lokacije. 

Upravni odjel  je  sukladno članku 30. stavak 3. Zakona o zaštiti prirode, dopisom (KLASA:UP/I 352-02/26-01/01, URBROJ:2178-03-02/4-26-2, od 16. travnja 2026. god.), zatražio prethodno mišljenje Ministarstva zaštite okoliša i zelene tranzicije, Zavoda za zaštitu okoliša i prirode. Zavod za zaštitu okoliša i prirode je  dostavio traženo mišljenje (KLASA: 352-03/26-06/383, URBROJ: 517-08-3-1-26-2, od 27. svibnja 2026. god.), o utjecaju  planiranog predmetnog zahvata na ciljeve očuvanja i cjelovitost područja ekološke mreže.
 
U provedbi postupka, ovaj Upravni odjel je razmotrio predmetni zahtjev, priloženu dokumentaciju, podatke o ekološkoj mreži  (područja ekološke mreže, ciljne vrste i stanišne tipove) i zaprimljeno mišljenje Zavoda za zaštitu okoliša i prirode, te je utvrdio sljedeće.

[bookmark: _Hlk230942116]Predmetna površina kčbr. 101 k.o. Donji Bogićevci, je zasijana i koristi za uzgoj djetelinsko-travne smjese,  dok je površina kčbr. 539 k.o. Donji Bogićevci    samo iztarupirana  te nije poorana.  Zahvatom je planirano korištenje predmetnih površina za  ratarsku proizvodnju kao oranica. Predmetne površine su u vlasništvu podnositelja zahtjeva.

Planirani zahvat se nalazi unutar područja ekološke mreže temeljem Uredbe o ekološkoj mreži i nadležnostima javnih ustanova za upravljanje područjima ekološke mreže („Narodne novine“, br. 80/19, 119/23, 87/25 i 123/25), Područja očuvanja značajnog za ptice (POP) HR1000004 Donja Posavina.

Sukladno bazi podataka Ministarstva zaštite okoliša i zelene tranzicije, Zavoda za zaštitu okoliša i prirode, utvrđeno je da su na širem području zahvata rasprostranjena staništa pogodna za ciljne vrste ptica navedenog područja ekološke mreže, ali se na lokaciji zahvata radi o šikarama, uključujući i sastojine invazivne vrste čivitnjače, koja ne predstavlja kvalitetno stanište za ciljne vrste ptica. 
Prema Karti prirodnih i poluprirodnih ne-šumskih kopnenih i staništa Republike Hrvatske, lokacija zahvata obuhvaća  mozaik stanišnih tipova (NKS C.2.3.3. E.) Mezofilne livade košanice Srednje Europe/Šume, (NKS D.4.1.1./I.1.8.) Sastojine čivitnjače/Zapuštene poljoprivredne površine, (NKS E./D:4.1.1./D.1.2.1.) Šume/Sastojine čivitnjače/Mezofilne živice i šikare kontinentalnih, izuzetno primorskih krajeva. 
Uzimajući u obzir da su ciljne vrste navedenog POP-a svojim ekološkim zahtjevima vezane, između ostalog, za otvorene mozaične, odnosno poljoprivredne površine, smatra se da su karakteristike zahvata takve da njegova provedba neće imati značajan negativan utjecaj na populacije ciljnih vrsta ptica, niti će doći do značajnog gubitka staništa pogodnih za ciljne vrste s obzirom na lokaciju planiranog zahvata.
Provedbom zahvata, a s obzirom na ukupnu rasprostranjenost odgovarajućih prirodnih staništa pogodnih za navedene ciljne vrste  (oko 21 300 ha), radi se o utjecaju koji nije značajan, niti zahvat ima kumulativni utjecaj.

Slijedom iznijetog u provedenom postupku, analizom mogućih značajnih negativnih utjecaja predmetnog zahvata na ciljeve očuvanja i cjelovitost područja ekološke mreže, uvažavajući gore navedeno mišljenje Zavoda za zaštitu okoliša i prirode,  Prethodnom ocjenom prihvatljivosti za ekološku mrežu za namjeravani zahvat, s obzirom da se radi o smjeni iz krmne kulture u drugu ratarsku kulturu, odnosno korištenja u poljoprivrednoj proizvodnji područja  gdje su rasprostranjene invazivne vrste, uz pridržavanje važećih propisa iz područja zaštite okoliša, voda i održivog gospodarenja otpadom, može se isključiti mogućnost značajnih negativnih utjecaja  na ciljeve očuvanja i cjelovitost područja ekološke mreže navedenog POP HR1000004 Donja Posavina te se smatra  da je zahvat prihvatljiv, pa je stoga riješeno kao u izreci.  
U skladu s navedenim,  za planirani predmetni zahvat nije potrebno provesti postupak Glavne ocjene zahvata za ekološku mrežu.

Točka 1. ovog Rješenja u skladu je s odredbom članka 30. stavak 4. Zakona o zaštiti prirode, kojom je propisano da, ako nadležno tijelo isključi mogućnost značajnih negativnih utjecaja na ciljeve očuvanja i cjelovitost područja ekološke mreže, donosi rješenje da je zahvat prihvatljiv za ekološku mrežu.  

Točka 2. ovog Rješenja u skladu je s odredbom članka 43. stavak 1. Zakona o zaštiti prirode, kojom je propisano da se rješenje iz članka 30. stavak 4. istog Zakona,  izdaje na rok od četiri  godine.

Točka 3. ovog Rješenja u skladu je s odredbom članka 44. stavak 3. Zakona o zaštiti prirode, kojom je propisano da nadležno tijelo objavljuje rješenje iz članka 30. stavak 4. istog Zakona,  na mrežnim stranicama, odnosno na mrežnim stranicama Brodsko-posavske županije (www.bpz.hr).

Člankom 27.  stavak 2. Zakona o zaštiti prirode, propisano je da se ocjena prihvatljivosti  zahvata, provodi u okviru pripreme namjeravanog zahvata, prije izdavanja lokacijske dozvole ili izdavanja drugog potrebnog odobrenja za provedbu zahvata.

Člankom 29.  stavak 2. Zakona o zaštiti prirode, propisano je da upravno tijelo provodi prethodnu ocjenu za zahvate za koje tijelo područne (regionalne) samouprave nadležno za poslove zaštite okoliša,  provodi postupak procjene utjecaja na okoliš ili postupak ocjene o potrebi procjene utjecaja na okoliš prema posebnom propisu iz područja zaštite okoliša, zatim za zahvate koji mogu imati značajan negativan utjecaj na ciljeve očuvanja i cjelovitost područja ekološke mreže, osim za zahvate iz stavka 1. istog članka.

Člankom 30. stavak 6. Zakona o zaštiti prirode, propisano je da rješenje iz stavaka 4. i 5. ovog članka sadrži podatke o zahvatu, podatke o ekološkoj mreži i obrazloženje razloga na temelju kojih je isključena mogućnost značajnih negativnih utjecaja zahvata na ciljeve očuvanja i cjelovitost područja ekološke mreže ili obrazloženje razloga  na temelju kojih je utvrđena obveza provedbe Glavne ocjene.

U skladu sa odredbama stavaka 1. i 2. članka 44.  Zakona o zaštiti prirode, ovo Rješenje se dostavlja Ministarstvu zaštite okoliša i zelene tranzicije i Inspekciji zaštite prirode. 


Uputa o pravnom lijeku

Protiv ovog Rješenja može se izjaviti žalba Ministarstvu zaštite okoliša i zelene tranzicije, Zagreb, Radnička cesta 80, u roku od 15 dana od dana primitka Rješenja.
Žalba se predaje Upravnom odjelu za graditeljstvo, infrastrukturu i zaštitu okoliša Brodsko-posavske županije, neposredno u pisanom obliku, usmeno u zapisnik, ili se šalje poštom, odnosno dostavlja elektronički. 


                                                                                         Viša savjetnica za zaštitu prirode i okoliša 
                                                                                                           Ljiljana Curić, dipl.ing.





Dostaviti:
1. Stipo Stojanović
1. Ministarstvo zaštite okoliša i zelene tranzicije, putem: pisarnica@mzozt.hr; marija.petras@mzozt.hr 
1. Državni inspektorat, Sektor zaštite prirode, Šubićeva 29,  10000 Zagreb
1. - u spis predmeta

